**НЧ „ХРИСТО БОТЕВ-1898”,**

**СЕЛО РУЖИНЦИ, ОБЛАСТ ВИДИН**

**ГОДИШЕН ОТЧЕТ ЗА ДЕЙНОСТТА**

**НА НЧ „ХРИСТО БОТЕВ-1898”**

**ЗА ПЕРИОДА 01.01.2019г. – 31.12.2019г.**

**------------------------------------------------------------------**

НЧ „Христо Ботев - 1898”, село Ружинци е най-старото читалище на територията на общината. Жителите по постоянен адрес в населеното място са 811 души. Броя на регистрираните читалищни членове е 81.

Изминалата 2019 година бе успешна и ползотворна година по отношение на дейността на НЧ „Христо Ботев”, село Ружинци, което го определя като едно действащо духовно средище, добър партньор по отношение на организиране на обществени прояви, както и достоен участник в множеството изяви и фестивали в областта и страната.

Тази година дейността на читалището се простираше от традиционни изяви до нови предизвикателства като всичко това се случваше благодарение на отличното взаимодействие с община Ружинци, секретаря на читалището и самодейците от съставите за любителско творчество.

Културният календар на читалището през 2019 година бе разнообразен и изпълнен с множество мероприятия.

Основни цели и задачи през 2019 година:

1. Запазване на читалището като обществен център и ценен участник в местното развитие.
2. Утвърждаване ролята на читалището в социалната и културната интеграция на различни общности.
3. Запазване и утвърждаване на местните обичаи и традиции.
4. Запазване и развитие на художествената самодейност и утвърждаване и подпомагане на колективите за любителско художествено творчество.
5. Опазване и поддържане на МТБ на читалището в добър вид.
6. Развитие, популяризиране и утвърждаване на Традиционен фолклорен събор „Ружинци“

**І . ОСНОВНИ ДЕЙНОСТИ:**

През 2019 година голяма част от усилията ни бяха насочени към развитие и творчески изяви на утвърдените самодейни състави.

1. **Любителско художествено творчество:**

а/ ПГ- състоящата се от 13 души, с осигурен музикален съпровод на акордеон и тъпан. Ръководители на състава – Милена Иванова и Венцислав Пешев.

Участия през изминалата година – 9, които са отличени с грамоти за участие и плакети.

б/ ТС- състоящ се от 15 души с ръководител Румяна Илиева. Участвал в 14 мероприятия, фолклорни събори, фестивали, празници и отличен с грамоти за участие и плакети.

Временно действащи колективи:

а/ лазарска група

б/ коледарска група

• Международни участия – 1 бр.

• Национални участия – 0 бр.

• Общински участия – 3 бр.

1. **Проведени мероприятия в село Ружинци:**
   * 01.02.2019 г. Отбелязване на Трифон Зарезан с ритуално зарязване на лози, програма на площада пред читалището, конкурс за най-добро бяло и червено вино.
   * през месец февруари 2019 година доброволците от клуба на БМЧК към читалището изработиха мартеници и организираха благотворителен мартенски базар. От продадените мартеници бяха събрани средства в размер на 433,91 лв., които бяха използвани за подпомагане на възрастни хора.
   * 01.03.2019 г. Баба Марта – самодейци на читалището закичваха с мартеници жители на селото.
   * По случай Деня на самодееца, Националния празник на България и международния ден на жената в големия салон на читалището се проведе празничен концерт посветен на трите празника. В него взеха участие самодейци от читалището и самодейци от село Раковица. Отбелязването на празника продължи с общоселско тържество, на което се събраха жители и гости на селото.
   * 22.03.2019 г. – По случай Деня на пролетта бе организиран пролетен бал, който се проведе в ритуалната зала на село Ружинци. Празникът се превърна във весел и пъстър Маскен бал с любими герои от приказките. Танцов състав "Ружинско хоро" поздравиха гостите с фолклорни изпълнения. Организирани бяха три конкурса, участниците в които изявиха своите таланти и се състезаваха за най-оригинални костюм, най-добра танцуваща двойка и „Мис и Мистър пролетен бал – 2019“.
   * 19 и 20.04.2019 г. – лазаруване. В рамките на два дни лазарската група към читалището изпълни обичая лазаруване.
   * 25.04.2019 г. – Съвместно с Църковното настоятелство при Храм „ Света Параскева-Петка” с. Ружинци и отец Рафаил в двора на черквата в селото бе организирано Великденско ателие на открито, в което деца боядисваха великденски яйца.
   * В рамките на три дни - 06, 07 и 08.09.2019 г. – се проведе четвъртото издание на Традиционен фолклорен събор – „Ружинци – 2019”, организиран съвместно с община Ружинци и финансиран от Министерство на културата. Събитието започна с шествие от площада до изградената сцена в двора на старото училище. Видински Митрополит Даниил отслужи водосвет за здраве и благоденствие. В двата фестивални дни взеха участие над 670 самодейци, представляващи 56 състава от 43 организации от областите Видин, Монтана и Враца, както и самодейни състави от село Клисура, община Самоков. Атракцията на събитието беше Сдружение за възстановка на старобългарски обичай – „Вълкашин“, които представиха майсторски умения за владеене на оръжие. Проведени бяха и два конкурса – „Надиграване на ръченица” и „Автентична носия”. За настроението на жителите и гостите се погрижиха гост изпълнителите Рени и Николина Чакърдъкова, оркестър Братя Ангелови и оркестър Явор. Гостите на събора имаха възможността да опитат ястия от сръбската кухня. Историята, значението и развитието на събора бяха описани в брошури раздавани на посетителите на събора. Проявата завърши с курбан за всички жители и гости на събора. Успешното реализиране на мероприятието и увеличаващия се с всяка година брой на участници, самодейните колективи и гости показват, че събора има бъдеще и ще се развива в следващите години.
   * 20 декември 2019 г. се проведе коледно тържество в големия салон на читалището, в което взеха участие танцов състав „Ружинско хоро“, самодейци и ученици от училището в село Ружинци.
   * На 27 декември 2019 г. бе организиран банкет за всички служители, ръководство и самодейци на читалището.
   * На 31 декември 2019 г. за поредна година на площада пред читалището бе организирано посрещане на новата година с DJ, видео стена и много светлинни ефекти. Секретаря на читалището Иво Иванов подготви цялата обстановка на площада и подсигури музикалното оформление.
2. **Фолклорни събори, фестивали, празници и други с участието на самодейни колективи при читалището:**
   * 04.05.2019 г. – Международен фолклорен фестивал „Гергьовден”, село Антимово – участие на танцов състав. Самодейците взеха участие и в конкурсите на фестивала и спечелиха първо място на надиграване на ръченица и втора място в конкурса „Мистър фестивал“.
   * 11.05.2019 г. Фолклорен събор „Молитва под Миджур“, село Балта Бериловец, Република Сърбия – с участието на певческата група;
   * 08.06.2019 г. – Турлашки фолклорен събор „Када кум прасе и ти вречу”, с.Чупрене - участвали певческа група и танцов състав
   * 15.06.2019 г. – Фолклорен събор „Свидня”, община Георги Дамяново - участвали певческа група и танцов състав
   * 22.06.2019 г. – Трети фолклорен събор „Плешивец свири и пее - 2019”. участвали певческа група и танцов състав
   * 01.07.2019 г. – Фолклорен събор „Пей танцувай и на Зелени дел се любувай”, кв. Заножене – гр. Вършец – с участието на певческа група и танцов състав
   * 02.08.2019 г. – Фолклорен събор „Пъстрина пее”, с. Стубел с участието на певческата група
   * 03.08.2019 г. – Традиционен събор „Илинден”, с. Арчар с участието на танцов състав
   * 16.08.2019 г. – Надиграване в град Кула – с участието на танцов състав;
   * 24.08.2019 г. – Годишнина от създаването на читалището в село Комощица – с участието на танцов състав
   * 31.08.2019 г. – Празник на село Краводер с участието на певческата група.
   * 31.08.2019 г. – 15 години от създаването на НЧ „Славяна - 2004“, село Плешивец с участието на танцов състав
   * 19.12.2019 г. – участие на танцов състав в общоселско тържество в село Плешивец.
3. **Други мероприятия и дейности**
   * Месец април 2019 г. – участие на децата от клуба на БМЧК – Ружинци в раздаване на козунаци за Великден.
   * Секретаря на читалището Иво Иванов със своя неподправен талант и доказан професионализъм и умения участваше в подготовката на всички празници, а също така и във фолклорните събора в селата Ружинци, Плешивец и Гюргич. Работата, която той извършва е многообразна и обхваща озвучаване на всички мероприятия, изработка на плакети, грамоти, рекламни материали, обяви, плакати, лого за фолклорните събори, макети на транспарантите, брошури и дипляни и още много други дейности.
4. **Библиотечната и информационна дейност**

Съгласно Закона за обществените библиотеки читалището регистрира в Регистъра на обществените библиотеки към Министерство на културата читалищна библиотека под №1444 – Библиотека при НЧ „Христо Ботев -1898 ”, село Ружинци.

За натрупания през годините библиотечен фонд най – важните измерители са:

• Библиотечния фонд на читалището към 31.12.2019 г. е 9675 книги. Общият фонд обхваща литература на различна тематика – история, философия, художествена литература, чуждестранна литература и други ;

• През 2019 г. на библиотеката са дарени 521 книги;

• Библиотеката не е абонирана за периодични издания;

• През 2019 г. в библиотеката са реализирани 102 читателски посещения;

• Степен на автоматизация: 3 компютъра и 1 принтер – получени по програма „Глобални библиотеки“, който се ползват от служителите на читалището, самодейци и други.

• През 2019 г. няма отчислена литература.

Подадени са годишни информационни карти към Министерство на културата в поддържаните от него регистри на читалищата и библиотеките.

1. **Участие в програми и проекти**

- Наето лице по НП „ Обучение и заетост на продължително безработни лица” към Бюрото по труда за срок от 1 година на 8 /осем / часов работен ден;

- Разработване, реализиране и отчитане на проект: „Традиционен фолклорен събор – Ружинци 2019“, финансиран от Министерство на културата на стойност 1293 лв. за следните дейности по проекти: Дейност 2: Плакети – 900 лв. и Грамоти – 100 лв. и други разходи по перо 3.1. Винилова реклама - транспарант – 293 лв.

**ІІ. МАТЕРИАЛНО – ТЕХНИЧЕСКА БАЗА:**

1. Разгъната площ в кв.м. за читалищна дейност – 420 кв. м.;

2. Броя места в салоните:

• Голям салон /с балкона/ – 350 места;

• Малък салон – 80 места.

3. Техническа база:

• Сградният фонд на читалището разполага с голям и малък салон, библиотека, гримьорни, художествено ателие, санитарен възел и други.

• НЧ „Христо Ботев - 1898” разполага с подходящи технически средства и интернет, мултимедия, озвучителна и осветителна техника /озвучителен пулт, тонколони, безжични микрофони, прожектори и други/.

Субсидирана численост на персонала за 2019 г. е 3,5 субсидирани бройки;

Общ бюджет на читалището за предходната година – 39 834.54 лв.

Собствените приходи, които има читалището са от членски внос и наем на читалищните салони.

Цялата читалищна собственост е първостепенна грижа на ръководството и всички работещи, тъй като материално-техническата база, костюмите на самодейните колективи, книжния фонд, техниката изискват поддръжка за нормалното им функциониране и ползване. На читалищната сграда е извършен ремонт финансиран от община Ружинци, благодарение на който фасадата на читалището има привлекателен вид и облик.

Читалищното ръководство отчита, че постигнатото не е малко, но има още неща, които могат да бъдат постигнати и за които трябва да се работи. Като разработването на паметохранителница, за която има събрани много предмети от бита на българина.

Читалищното ръководство благодари на кмета на община Ружинци г-н Александър Александров за осигуряване на автобусен превоз за участие на самодейните колективи в събори, фестивали, мероприятия, разходи за изпълнители на фолклорния събор, ремонтни дейности на сградата на читалището и осигуряване на работна ръка.

Както и на цялата общинска администрация за оказаната помощ и подкрепа, на ръководството на СУ „Н.Й.Вапцаров”, село Ружинци за разбирането и освобождаването на ученици за участие в различни мероприятия, на отец Рафаил, на БЧК и БМЧК – Видин за съвместните инициативи.

Огромни благодарности към секретаря на читалището Иво Иванов и всички самодейци за неуморният им и всеотдаен труд и на тези, които с труда си помагаха за благоустрояването и развитието на читалището.

**МИЛЕНА ИВАНОВА**

*Председател на ЧН*

Иво Иванов -

Секретар читалище